
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«22» жніўня 2023 г.
	      № 128
	 г. Масква



Аб некаторых пытаннях прымянення навігацыйных пломбаў 

У адпаведнасці з падпунктам 3 пункта 2 артыкула 3 і абзацам другім пункта 1 артыкула 8 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года і пунктамі 46 і 47 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Калегія Еўразійскай эканамічнай камісіі вырашыла:
1. Зацвердзіць прыкладзеныя:
Парадак ажыццяўлення аперацый па накладанні (зняцці) навігацыйных пломбаў на мытнай тэрыторыі Еўразійскага эканамічнага саюза;
Парадак перадачы, захоўвання дакументаў (звестак) і знішчэння (сцірання) запісанай раней інфармацыі на перыяд адсочвання канкрэтнай перавозкі.
2. Вызначыць, што:
а) асобамі, адказнымі за забеспячэнне аб’екта адсочвання неабходнай колькасцю навігацыйных пломбаў, з’яўляюцца заказчыкі (спажыўцы) паслуг па адсочванні перавозкі з прымяненнем навігацыйных пломбаў (адпраўшчык, экспедытар, перавозчык, атрымальнік); 
б) месцамі накладання (зняцця) навігацыйных пломбаў на мытнай тэрыторыі Еўразійскага эканамічнага саюза з’яўляюцца:
пры мытнай працэдуры мытнага транзіту – зоны мытнага кантролю;
пры мытнай працэдуры экспарту – зоны мытнага кантролю, тэрыторыі адпраўшчыка або іншыя месцы, калі такія месцы вызначаны заканадаўствам дзяржаў – членаў Еўразійскага эканамічнага саюза (далей – дзяржавы-члены);  
пры перамяшчэнні паміж дзяржавамі-членамі ў рамках узаемнага гандлю: 
для тавараў, указаных у падпункце 3 пункта 1 артыкула 3 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года: 
месцам накладання – тэрыторыя адпраўшчыка або іншыя месцы, калі такія месцы вызначаны заканадаўствам дзяржаў-членаў;  
месцам зняцця – тэрыторыя атрымальніка; 
для тавараў, у дачыненні да якіх прымяняюцца спецыяльныя эканамічныя меры:
месцам накладання – тэрыторыя адпраўшчыка або іншыя месцы, калі такія месцы вызначаны заканадаўствам дзяржаў-членаў;
месцам зняцця – месца адбыцця з тэрыторыі дзяржавы-члена тавараў, да якіх прымяняюцца такія меры, або тэрыторыя атрымальніка пры прыбыцці ўказаных тавараў у месца прызначэння;
в) асобамі, якія накладаюць (здымаюць) навігацыйныя пломбы пры змяшчэнні тавараў пад мытную працэдуру мытнага транзіту і мытную працэдуру экспарту, а таксама пры перамяшчэнні тавараў паміж дзяржавамі-членамі ў рамках узаемнага гандлю, з’яўляюцца:
нацыянальны аператар;
іншыя асобы, калі такія асобы вызначаны заканадаўствам дзяржаў-членаў; 
г) асобамі, якія прысутнічаюць пры накладанні (зняцці) навігацыйных пломбаў, з’яўляюцца:
пры змяшчэнні тавараў пад мытную працэдуру мытнага транзіту або мытную працэдуру экспарту:
пры аўтамабільных перавозках – перавозчык, службовая асоба мытнага органа (у выпадку прыняцця ім такога рашэння);  
пры чыгуначных перавозках:
перавозчык – у выпадку ажыццяўлення аперацый па накладанні (зняцці) навігацыйных пломбаў у вызначаных гэтым Рашэннем месцах накладання (зняцця), якія знаходзяцца непасрэдна на пуцях чыгуначнай станцыі; 
адпраўшчык або дэкларант – у выпадку ажыццяўлення аперацый па накладанні навігацыйных пломбаў у вызначаных гэтым Рашэннем месцах накладання, якія знаходзяцца не на пуцях чыгуначнай станцыі;
атрымальнік або ўладальнік зоны мытнага кантролю – у выпадку ажыццяўлення аперацый па зняцці навігацыйных пломбаў у вызначаных гэтым Рашэннем месцах зняцця, якія знаходзяцца не на пуцях чыгуначнай станцыі; 
службовая асоба мытнага органа – у выпадку прыняцця ёй такога рашэння;
пры перамяшчэнні тавараў паміж дзяржавамі-членамі ў рамках узаемнага гандлю: 
пры аўтамабільных перавозках – перавозчык, службовая асоба органа кантролю (у выпадку прыняцця ім такога рашэння);
пры чыгуначных перавозках:
перавозчык – у выпадку ажыццяўлення аперацый па накладанні (зняцці) навігацыйных пломбаў у вызначаных гэтым Рашэннем месцах накладання (зняцця), якія знаходзяцца непасрэдна на пуцях чыгуначнай станцыі;
адпраўшчык – у выпадку ажыццяўлення аперацый па накладанні навігацыйных пломбаў у вызначаных гэтым Рашэннем месцах накладання, якія знаходзяцца не на пуцях чыгуначнай станцыі;
атрымальнік – у выпадку ажыццяўлення аперацый па зняцці навігацыйных пломбаў у вызначаных гэтым Рашэннем месцах зняцця, якія знаходзяцца не на пуцях чыгуначнай станцыі;
службовая асоба органа кантролю – у выпадку прыняцця ёй такога рашэння;
д) асобамі, якія накладаюць (здымаюць) навігацыйныя пломбы і прысутнічаюць пры такім накладанні (зняцці), пры зняцці навігацыйных пломбаў на шляху руху (перавозкі) без спынення назірання за аб’ектам адсочвання або замене навігацыйнай пломбы на шляху руху (перавозкі) аб’екта адсочвання і іх наступным накладанні, з’яўляюцца:
службовая асоба мытнага або іншага органа кантролю дзяржавы-члена, на тэрыторыі якой узнікла неабходнасць зняцця (замены) навігацыйнай пломбы;
нацыянальны аператар або перавозчык – з дазволу службовай асобы мытнага або іншага органа кантролю дзяржавы-члена, на тэрыторыі якой узнікла неабходнасць зняцця (замены) навігацыйнай пломбы.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	
М. Мясніковіч

ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 22 жніўня 2023 г.  № 128


ПАРАДАК 
ажыццяўлення аперацый па накладанні (зняцці) навігацыйных пломбаў на мытнай тэрыторыі Еўразійскага эканамічнага саюза

[bookmark: _Hlk119913504]1. Гэты Парадак вызначае аперацыі па накладанні (зняцці) навігацыйных пломбаў, якія прымяняюцца ў адпаведнасці з Пагадненнем аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года (далей – Пагадненне) на мытнай тэрыторыі Еўразійскага эканамічнага саюза (далей – Саюз), і парадак іх ажыццяўлення.
2. Паняцці, якія выкарыстоўваюцца ў гэтым Парадку, прымяняюцца ў значэннях, вызначаных Пагадненнем.
3. Пры накладанні навігацыйнай пломбы нацыянальны аператар, у інфармацыйнай сістэме якога зарэгістравана навігацыйная пломба, пацвярджае магчымасць яе выкарыстання для адсочвання перавозкі аб’ектаў адсочвання па тэрыторыях дзяржаў – членаў Саюза (далей – дзяржавы-члены), у тым ліку стан узроўню зараду крыніцы сілкавання (акумулятара) навігацыйнай пломбы на ўзроўні не ніжэйшым за 75 працэнтаў. 
Накладанне навігацыйнай пломбы, у дачыненні да якой не пацверджана магчымасць яе выкарыстання для адсочвання перавозкі, не дапускаецца.
4. Навігацыйныя пломбы накладаюцца без пашкоджання раней накладзеных мытных пломбаў і пячацей, іншых пломбаў, запорна-пламбіровачных устройстваў з забеспячэннем магчымасці прачытання ўнікальнага ідэнтыфікацыйнага нумара, нанесенага на корпус навігацыйнай пломбы. 
5. Навігацыйная пломба павінна быць накладзена на запорныя прыстасаванні дзвярэй і сістэмы закрывання грузавых памяшканняў (адсекаў) транспартнага сродку (кантэйнера), у якіх знаходзяцца аб’екты адсочвання, спосабам, які выключае магчымасць яе несанкцыянаванага зняцця без пашкоджання элемента пламбіравання і несанкцыянаванага доступу да аб’ектаў адсочвання без парушэння цэласнасці грузавога адсека (з улікам пункта 3 артыкула 6 Пагаднення). 
На іншае месца транспартнага сродку або на сам аб’ект адсочвання навігацыйная пломба павінна быць накладзена (з улікам асаблівасцей віду транспартнага сродку і тэхналогіі перавозкі) спосабам, які выключае магчымасць яе несанкцыянаванага зняцця без пашкоджання элемента пламбіравання. 
6. Аперацыі па накладанні (зняцці) навігацыйных пломбаў павінны ажыццяўляцца:  
а) пры адсочванні перавозак, якія ажыццяўляюцца аўтамабільным транспартам, – у магчыма кароткія тэрміны;
б) пры адсочванні перавозак, якія ажыццяўляюцца чыгуначным транспартам, – у межах часу, неабходнага на апрацоўку цягнікоў у адпаведнасці з тэхналагічнымі працэсамі работы станцый.
7. Пры ажыццяўленні аперацый па накладанні (зняцці) навігацыйных пломбаў нацыянальны аператар дзяржавы-члена, на тэрыторыі якой пачынаецца (завяршаецца) адсочванне перавозкі, фіксуе ў сваёй інфармацыйнай сістэме:
а) прозвішча, імя, імя па бацьку (пры наяўнасці) прадстаўніка асобы, якая ажыццяўляе накладанне (зняцце) навігацыйных пломбаў, і найменне такой асобы;
б) факт прысутнасці службовай асобы органа кантролю (у выпадку яе прысутнасці пры накладанні (зняцці) навігацыйнай пломбы) (у Рэспубліцы Арменія і Кыргызскай Рэспубліцы дадаткова фіксуюцца прозвішча, імя, імя па бацьку (пры наяўнасці) такой службовай асобы).
8. Пры зборы, апрацоўцы, захоўванні і перадачы інфармацыі, указанай у пункце 7 гэтага Парадку, нацыянальным аператарам дзяржавы-члена, на тэрыторыі якой пачынаецца (завяршаецца) адсочванне перавозкі, павінны прымацца вычарпальныя меры, якія адпавядаюць патрабаванням у сферы аховы інфармацыі ў адпаведнасці з заканадаўствам гэтай дзяржавы-члена. 
[bookmark: _GoBack]9. У выпадку калі органам кантролю дзяржавы-члена, на тэрыторыі якой пачынаецца адсочванне перавозкі, прынята рашэнне аб прысутнасці яго службовай асобы пры накладанні навігацыйнай пломбы, такая службовая асоба правярае адпаведнасць накладання навігацыйных пломбаў патрабаванням, указаным у пункце 5 гэтага Парадку, зыходзячы з прынцыпу выбарачнасці, у тым ліку з выкарыстаннем сістэмы кіравання рызыкамі, і (або) пры прад’яўленні аб’ектаў адсочвання. 
10. Навігацыйная пломба здымаецца пасля яе дэактывацыі ў месцы зняцця на мытнай тэрыторыі Саюза.
Навігацыйная пломба можа быць знята без дэактывацыі ў месцы, якое не з’яўляецца месцам зняцця, у выпадках, вызначаных у адпаведнасці з пунктам 1 артыкула 10 Пагаднення. 
11. Навігацыйная пломба можа быць выдалена без дазволу органа кантролю ў выпадку, калі існуе рэальная пагроза знішчэння, незваротнай страты або істотнага пашкоджання аб’ектаў адсочвання.
Аб ажыццяўленні ўказаных дзеянняў перавозчык або яго прадстаўнік неадкладна паведамляе органу кантролю дзяржавы-члена, на тэрыторыі якой узнікла такая пагроза. Для пацвярджэння факта ўзнікнення акалічнасцей, указаных у абзацы першым гэтага пункта, перавозчыкам таксама прадстаўляюцца дакументы (пры наяўнасці), прадугледжаныя міжнароднымі дагаворамі дзяржаў-членаў з трэцім бокам, актамі, якія ўваходзяць у права Саюза, і (або) заканадаўствам дзяржавы-члена або дзяржавы, якая не з’яўляецца членам Саюза, дзяржавы-члена, на тэрыторыі якой узніклі такія акалічнасці. 

_____________



ЗАЦВЕРДЖАНЫ 
Рашэннем Калегіі
Еўразійскай эканамічнай камісіі
ад 22 жніўня 2023 г. № 128


ПАРАДАК 
перадачы, захоўвання дакументаў (звестак) і знішчэння (сцірання) запісанай раней інфармацыі на перыяд адсочвання 
канкрэтнай перавозкі


[bookmark: _Hlk126683758]1. Гэты Парадак вызначае правілы перадачы дакументаў (звестак), указаных у пункце 2 артыкула 7 і (або) вызначаных у адпаведнасці з пунктам 3 артыкула 7 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года (далей – Пагадненне), захоўвання такіх дакументаў (звестак) і знішчэння (сцірання) запісанай раней інфармацыі на перыяд адсочвання канкрэтнай перавозкі.
2. У выпадку прыняцця органам кантролю дзяржавы-члена, на тэрыторыі якой пачынаецца адсочванне перавозкі, рашэння аб прымяненні навігацыйнай пломбы, такі орган кантролю з улікам адзіных мер аховы інфармацыі, вызначаных Еўразійскай эканамічнай камісіяй (далей – Камісія), з выкарыстаннем інфармацыйнай сістэмы перадае ўпаўнаважанаму аператару (органу) сваёй дзяржавы – члена Еўразійскага эканамічнага саюза (далей – дзяржава-член) дакументы (звесткі), указаныя ў пункце 1 гэтага Парадку, і інфармуе яго аб дазволе актывізаваць навігацыйную пломбу.
Упаўнаважаны аператар (орган) дзяржавы-члена, на тэрыторыі якой пачынаецца адсочванне перавозкі, перадае атрыманыя ў адпаведнасці з абзацам першым гэтага пункта дакументы (звесткі), а таксама інфармацыю аб дазволе актывізаваць навігацыйную пломбу нацыянальнаму аператару сваёй дзяржавы-члена, за выключэннем выпадкаў, калі ўказаныя нацыянальны аператар і ўпаўнаважаны аператар (орган) з’яўляюцца адной асобай.
3. Нацыянальны аператар дзяржавы-члена, на тэрыторыі якой пачынаецца адсочванне, пасля атрымання ў адпаведнасці з абзацам другім пункта 2 гэтага Парадку дакументаў (звестак), а таксама інфармацыі аб дазволе актывізаваць навігацыйную пломбу перадае атрыманыя дакументы (звесткі) у навігацыйную пломбу з улікам адзіных мер аховы інфармацыі, якая змяшчаецца ў навігацыйнай пломбе, мер, вызначаных Камісіяй, і патрабаванняў да арганізацыі захоўвання электронных дакументаў і (або) звестак з дакументаў, якія змяшчаюцца ў навігацыйнай пломбе на перыяд адсочвання канкрэтнай перавозкі, вызначаных у адпаведнасці з абзацам другім пункта 4 артыкула 7 Пагаднення, да актывацыі такой навігацыйнай пломбы, за выключэннем выпадку, указанага ў пункце 8 гэтага Парадку. 
4. У выпадку калі навігацыйная пломба зарэгістравана ў інфармацыйнай сістэме нацыянальнага аператара іншай дзяржавы-члена, чым дзяржава-член, на тэрыторыі якой пачынаецца адсочванне перавозкі, упаўнаважаны аператар (орган) дзяржавы-члена, на тэрыторыі якой пачынаецца адсочванне перавозкі, перадае атрыманыя ў адпаведнасці з абзацам першым пункта 2 гэтага Парадку дакументы (звесткі), а таксама інфармацыю аб дазволе актывізаваць навігацыйную пломбу нацыянальнаму аператару, у інфармацыйнай сістэме якога зарэгістравана навігацыйная пломба, праз упаўнаважанага аператара (орган) такой дзяржавы-члена.   
5. Нацыянальны аператар, у інфармацыйнай сістэме якога зарэгістравана навігацыйная пломба, пасля атрымання ў адпаведнасці з пунктам 4 гэтага Парадку дакументаў (звестак), а таксама інфармацыі аб дазволе актывізаваць навігацыйную пломбу аддалена з выкарыстаннем гэтай інфармацыйнай сістэмы перадае атрыманыя дакументы (звесткі) у навігацыйную пломбу з улікам адзіных мер аховы інфармацыі, якая змяшчаецца ў навігацыйнай пломбе, мер, вызначаных Камісіяй, і патрабаванняў да арганізацыі захоўвання электронных дакументаў і (або) звестак з дакументаў, якія змяшчаюцца ў навігацыйнай пломбе на перыяд адсочвання канкрэтнай перавозкі, вызначаных у адпаведнасці з абзацам другім пункта 4 артыкула 7 Пагаднення, да актывацыі такой навігацыйнай пломбы, за выключэннем выпадку, указанага ў пункце 8 гэтага Парадку.
6. Перад ажыццяўленнем перадачы дакументаў (звестак) у навігацыйную пломбу ў адпаведнасці з пунктамі 3 і 5 гэтага Парадку нацыянальны аператар, у інфармацыйнай сістэме якога зарэгістравана гэта пломба, знішчае (сцірае) дакументы (звесткі), якія знаходзяцца ў ёй, за выключэннем звестак аб унікальным ідэнтыфікацыйным нумары навігацыйнай пломбы і звестак аб нацыянальным аператары, у інфармацыйнай сістэме якога яна зарэгістравана. 
7. На перыяд адсочвання канкрэтнай перавозкі з прымяненнем навігацыйнай пломбы падлягаюць захоўванню дакументы (звесткі), атрыманыя:
а) у адпаведнасці з абзацам другім пункта 2 гэтага Парадку – у інфармацыйнай сістэме нацыянальнага аператара дзяржавы-члена, на тэрыторыі якой пачынаецца адсочванне перавозкі;  
б) у адпаведнасці з пунктам 4 гэтага Парадку – у інфармацыйнай сістэме нацыянальнага аператара, у якой зарэгістравана навігацыйная пломба.
8. У выпадку няспраўнасці інфармацыйных сістэм, што выкарыстоўваюцца нацыянальным аператарам дзяржавы-члена, на тэрыторыі якой пачынаецца адсочванне перавозкі, і (або) мытнымі або іншымі органамі кантролю, няспраўнасці, выкліканай тэхнічнымі збоямі, парушэннямі ў рабоце сродкаў сувязі (тэлекамунікацыйных сетак і інфармацыйна-тэлекамунікацыйнай сеткі «Інтэрнэт»), адключэннем электраэнергіі, збоямі і парушэннямі, якія перашкаджаюць перадачы дакументаў (звестак) у навігацыйную пломбу да яе актывацыі, іх перадача ў навігацыйную пломбу ажыццяўляецца:
у тэрмін, які не перавышае 15 хвілін з моманту ўзнікнення акалічнасцей, указаных у абзацы першым гэтага пункта, або ў меншы тэрмін, калі гэта ўплывае на тэхналагічны працэс работы станцый (пры чыгуначных перавозках), – у дачыненні да тавараў, якія перавозяцца ў адпаведнасці з мытнай працэдурай мытнага транзіту або якія вывозяцца з мытнай тэрыторыі Еўразійскага эканамічнага саюза ў адпаведнасці з мытнай працэдурай экспарту;
пасля ліквідацыі ўказаных у абзацы першым гэтага пункта акалічнасцей – пры перамяшчэнні тавараў паміж дзяржавамі-членамі ў рамках узаемнага гандлю.
Перадача дакументаў (звестак) у адпаведнасці з пунктамі 3 і 5 гэтага Парадку ў навігацыйную пломбу павінна быць завершана да адбыцця аб’екта адсочвання з тэрыторыі дзяржавы-члена, дзе пачалося адсочванне перавозкі.
У выпадку незавяршэння перадачы дакументаў (звестак) у адпаведнасці з пунктамі 3 і 5 гэтага Парадку ў навігацыйную пломбу да адбыцця аб’екта адсочвання з тэрыторыі дзяржавы-члена, дзе пачалося адсочванне перавозкі, нацыянальным аператарам такой дзяржавы-члена ажыццяўляюцца дзеянні, вызначаныя ў адпаведнасці з пунктам 3 артыкула 11 Пагаднення.
9. На перыяд адсочвання канкрэтнай перавозкі з прымяненнем навігацыйнай пломбы дакументы (звесткі), якія змяшчаюцца ў такой навігацыйнай пломбе, могуць быць счытаны праз прымяненне спецыяльных устройстваў, падключаных да інфармацыйных сістэм упаўнаважаных аператараў (органаў) дзяржаў-членаў, па тэрыторыях якіх перавозяцца (будуць перавозіцца) аб’екты адсочвання, з улікам рэалізацыі адзіных мер аховы інфармацыі, якая змяшчаецца ў навігацыйнай пломбе, мер, вызначаных Камісіяй у адпаведнасці з пунктам 4 артыкула 7 Пагаднення. 
10. Запісаная раней інфармацыя (інфармацыя, запісаная на перыяд адсочвання канкрэтнай перавозкі) падлягае знішчэнню (сціранню) пасля дэактывацыі навігацыйнай пломбы:
а) з навігацыйнай пломбы, якая выкарыстоўваецца пры адсочванні канкрэтнай перавозкі нацыянальным аператарам, у інфармацыйнай сістэме якога зарэгістравана навігацыйная пломба, аддалена з выкарыстаннем такой інфармацыйнай сістэмы;
б) з інфармацыйных сістэм нацыянальных і ўпаўнаважаных аператараў (органаў) дзяржаў-членаў, якім такая інфармацыя перадавалася на працягу перыяду адсочвання канкрэтнай перавозкі.

